CELEX: 62016CA0168
Language: da
Date: 2017-09-14 00:00:00
Title: Forenede sager C-168/16: Domstolens dom (Anden Afdeling) af 14. september 2017 — Sandra Nogueira m.fl mod Crewlink Ireland Ltd (C-168/16), Miguel José Moreno Osacar mod Ryanair Designated Activity Company, tidligere Ryanair Ltd (C-169/16) (anmodning om præjudiciel afgørelse fra Cour du travail de Mons — Belgien) (Præjudiciel forelæggelse — retligt samarbejde i civile sager — retternes kompetence — kompetence i sager om individuelle arbejdsaftaler — forordning (EF) nr. 44/2001 — artikel 19, nr. 2), litra a) — begrebet »det sted, hvor arbejdstageren sædvanligvis udfører sit arbejde« — luftfartssektor — kabinepersonale — forordning (EØF) nr. 3922/91 — begrebet »hjemmebase«)

13.11.2017   
            
            
               DA
            
            
               Den Europæiske Unions Tidende
            
            
               C 382/17
            
         Domstolens dom (Anden Afdeling) af 14. september 2017 — Sandra Nogueira m.fl mod Crewlink Ireland Ltd (C-168/16), Miguel José Moreno Osacar mod Ryanair Designated Activity Company, tidligere Ryanair Ltd (C-169/16) (anmodning om præjudiciel afgørelse fra Cour du travail de Mons — Belgien)
   (Forenede sager C-168/16) (1)
   
   ((Præjudiciel forelæggelse - retligt samarbejde i civile sager - retternes kompetence - kompetence i sager om individuelle arbejdsaftaler - forordning (EF) nr. 44/2001 - artikel 19, nr. 2), litra a) - begrebet »det sted, hvor arbejdstageren sædvanligvis udfører sit arbejde« - luftfartssektor - kabinepersonale - forordning (EØF) nr. 3922/91 - begrebet »hjemmebase«))
   (2017/C 382/20)
   Processprog: fransk
   
      Den forelæggende ret
   
   Cour du travail de Mons
   
      Parter i hovedsagen
   
   
      Sagsøgere: Sandra Nogueira, Victor Perez-Ortega, Virginie Mauguit, Maria Sanchez-Odogherty og José Sanchez-Navarro (C-168/16) og Miguel José Moreno Osacar (C-169/16)
   
      Sagsøgte: Crewlink Ireland Ltd (C-168/16) og Ryanair Designated Activity Company, tidligere Ryanair Ltd (C-169/16)
   
      Konklusion
   
   Artikel 19, nr. 2), litra a), i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område skal fortolkes således, at når en sag anlægges af en arbejdstager, der er ansat som medlem af kabinepersonalet hos eller stillet til rådighed for et luftfartsselskab, med henblik på at afgøre den påkendende rets kompetence, kan begrebet »det sted, hvor arbejdstageren sædvanligvis udfører sit arbejde«, ikke sidestilles med begrebet »hjemmebase« som omhandlet i bilag III til Rådets forordning (EF) nr. 3922/91 af 16. december 1991 om harmonisering af tekniske krav og administrative procedurer inden for civil luftfart, som ændret ved Europa-Parlamentets og Rådets forordning (EF) nr. 1899/2006 af 12. december 2006. Begrebet »hjemmebase« udgør ikke desto mindre en væsentlig indikation med henblik på at fastlægge »det sted, hvor arbejdstageren sædvanligvis udfører sit arbejde«.
   
      (1)  EUT C 191 af 30.5.2016.